Երևանն այսօր ունի 12 վարչական շրջան, որոնցում առկա են հիմնականում նույն խնդիրները՝ պահանջելով համալիր լուծումներ: Մալաթիա Սեբաստիա համայնքի կարևոր խնդիրներից են բարձրահարկ շենքերի շքամուտքերի վերանորոգումը, վերելակների մաշվածությունը, որի վերաբերյալ Երևանի քաղաքապետի թեկնածուն նշեց, որ կուսակցության Ծրագրով նախատեսվում է վերելակաշինության գործարանի կառուցում, որը կապահովի ողջ հանրապետության պահանջարկը: